(क) विगत तीन वर्षों के दौरान आन्ध्र प्रदेश में ‘पुलिस बलों के आधुनिकीकरण’ शीर्ष के अंतर्गत किये गए उपायों का वर्षवार ब्यौरा क्या है;

(ख) उपर्युक्त अवधि में आन्ध्र प्रदेश में पुलिस बलों के आधुनिकीकरण के अंतर्गत आवंटित, जारी और उपयोग की गई निधियों का ब्यौरा क्या है;

(ग) क्या यह सच है कि आन्ध्र प्रदेश राज्य सरकार ने उपर्युक्त शीर्ष के अंतर्गत अतिरिक्त संसाधनों हेतु अनुरोध किया है; और

(घ) यदि हां, तो मंत्रालय ने इस पर क्या कार्यवाही की है?

**उत्तर**

गृह मंत्रालय में राज्य मंत्री(श्री मुल्लापल्ली रामचन्द्रन)

**(क) से (घ) : एक विवरण सदन के पटल पर रख दिया गया है ।**

**दिनांक 29.08.2012 के राज्य सभा तारांकित प्रश्न संख्या 243 के उत्तर में उल्लिखित विवरण**

**(क) : विगत तीन वर्षों के दौरान पुलिस अवसंरचना (पुलिस स्टेशन, पुलिस जाँच चौकियाँ, रिहाइशी भवन) में सुधार और अभिवृद्धि, हथियारों एवं उपस्करों और वाहनों आदि के प्रापण के लिए एम पी एफ के तहत आंध्र प्रदेश को निधियाँ प्रदान की गई हैं ।**

**(ख) : राज्य पुलिस बलों के आधुनिकीरकण की योजना (एम पी एफ स्कीम) के तहत विगत तीन वर्षों अर्थात 2009-10, 2010-11 और 2011-12 के दौरान आंध्र प्रदेश सरकार को आबंटित निधियां और जारी की गई निधियाँ और राज्य सरकार द्वारा सूचित इनके उपयोग की स्थिति नीचे दी गई है ।**

**(करोड़ रुपये)**

|  |  |  |  |
| --- | --- | --- | --- |
| **वर्ष** | **बजट अनुमानों के प्रावधानों में से आंध्र प्रदेश सरकार को किया गया निधियों का आबंटन** | **आंध्र प्रदेश सरकार को एम पी एफ स्कीम के तहत जारी की गई निधियां** | **आंध्र प्रदेश सरकार द्वारा सूचित उपयोग की स्थिति** |
| **2009-10** | **103.05** | **115.54** | **61.10** |
| **2010-11** | **99.98** | **89.96** | **17.71** |
| **2011-12** | **69.81** | **6.35** | **उपयोगिता प्रमाण पत्र दिनांक 01.04.2013 को देय होगा ।** |

**(ग) से (घ) : वित्तीय वर्ष 2010-11 के दौरान, आन्ध्र प्रदेश सरकार से उस अवधि के दौरान राज्य में आंदोलनों से निपटने के लिए गैर-घातक हथियारों/गोलाबारुद की खरीद हेतु एम पी एफ योजना की आकस्मिक रिजर्व निधियों में से 13.82 करोड़ रुपये की धनराशि की मंजूरी के लिए एक अनुरोध प्राप्त हुआ था । गैर-घातक हथियारों/गोलाबारुद के प्रापण के लिए आंध्र प्रदेश के लिए गृह मंत्रालय द्वारा दिनांक 24.12.2010 को 749.99 लाख रुपये की धनराशि जारी की गई थी ।**